Twee dood, talle beseer in ongelukFoto: Rescue Care Garrith Jamieson, woordvoerder van Rescue Care, sê die bestuurder van die motor het glo beheer verloor waarna die motor omgeslaan, verskeie kere gerol en ŉ lamppaal getref het. Jamieson sê die ongeluk het omstreeks 22:20 Vrydagaand plaasgevind. “Van die insittendes is uit die motor geslinger terwyl dit gerol het. Twee mense was steeds in die wrak vasgekeer en is op die toneel dood verklaar.” Hy sê die ses insittendes wat uit die motor geslinger is, het op die sypaadjie gelê en het verskeie beserings opgedoen. Die beseerdes is na verskeie hospitale geneem vir verdere behandeling. Die oorsaak van die ongeluk word ondersoek.